
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υλοποίηση του προγράμματος βελτίωσης της παρα¬ 


γωγής και εμπορίας του μελιού έτους 2002. 1 

Καθορισμός λεπτομερειών εφαρμογής του Καν (ΕΚ) 
1607/2000 της Επιτροπής σχετικά με τους οίνους 
ποιότητας που παράγονται σε καθορισμένες πε¬ 
ριοχές. 2 


ΑΠΟΦΑΣΕΙ Σ 

Αριθ. 399340/5737 (1) 

Υλοποίηση του προγράμματος βελτίωσης της παραγω¬ 
γής και εμπορίας του μελιού έτους 2002. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 33του Ν.2538/1997 «περίτροποποίησης 
της κείμενης νομοθεσίας για τα γεωργικά και κτηνιατρικά 
φάρμακα, ρύθμιση χρεών Συνεταιριστικών Οργανώσεων 
και άλλες διατάξεις» (Α/242) σε συνδυασμό με το άρθρο 
22 παρ. 3του Ν.992/1979 (Α/280) 
β) Του Ν. 1558/1985 «Κυβέρνηση και Κυβερνητικά όρ¬ 
γανα» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α/154) 
«Ρύθμιση του θεσμού των επιμελητηρίων", τροποποίηση 
διατάξεωντου Ν. 1712/1987 «γιατον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» και τρο¬ 
ποποιήθηκε με το άρθρο 1 του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες» (Α/98). 

γ) Του άρθρου 26 του Ν. 992/1979 «Περί οργανώσεως 
των Διοικητικών Υπηρεσιών δια την εφαρμογή της Συνθή¬ 
κης Προσχωρήσεως της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (Α/280). 


δ) Του Καν. (Ε.Κ.) 1221/1997 του Συμβουλίου «περίτων 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ε 173) 
όπως τροποποιήθηκε με τον Καν (ΕΚ) 2070/98 του Συμ¬ 
βουλίου (1265). 

ε) Του Καν. (Ε.Κ.) 2300/1997 της Επιτροπής «περί λε¬ 
πτομερειών εφαρμογής του Καν. (Ε.Κ.) 1221/1997.... (Ε 
319) όπως τροποποιήθηκε με τον Καν. (Ε.Κ.) 758/98 » για 
τροποποίηση του Καν. (Ε.Κ) 2300/1997...», (1105), 
1472/98 (Ι_/194) και 2633/98 (1333) της Ε.Ε. 

στ) Του Καν. (ΕΟΚ) 729/1997 και του Καν. 1258/99 «Πε¬ 
ρί χρηματοδοτήσεως της Κοινής Γεωργικής Πολιτικής» 
(194). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2002, που υποβλήθηκε απάτη 
χώρα μας στην Ε.Ε. για έγκριση και την αριθ. Ε(2001) 1821 
τελικό /10.7.2001 Απόφαση της Ευρωπαϊκής Επιτροπής, 
με την οποία εγκρίθηκε το παραπάνω Πρόγραμμα. 

3. Την αρ. 1039386/441/Α0006/21.4.2000 Απόφαση του 
Πρωθυπουργού και Υπ. Οικονομικών με θέμα «Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών». 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού ύψους 700.000.000 δρχ., που είναι εγγεγραμμένη 
στον Κ.Α.Ε. 5423 «Δαπάνες Ε.Γ.Τ.Π.Ε. - Εγγυήσεις» του 
Υπουργείου Γεωργίας. 

5. Το Π.Δ. 385/1994 (ΦΕΚ216) περί συμπληρώσεως και 
τροποποιήσεως των διατάξεων του Π.Δ. 402/1988 «Ορ¬ 
γανισμός Υπουργείου Γεωργίας» (Α/187) 

6. Τον Καν. (ΕΚ) 1663/95 της Επιτροπής για τη θέσπιση 
λεπτομερειών εφαρμογής του κανονισμού (ΕΟΚ) 729/70 
του Συμβουλίου όσον αφορά στη διαδικασία για την εκ¬ 
καθάριση των λογαριασμών του ΕΓΤΠΕ, αποφασίζουμε: 

Εφαρμόζουμε το Πρόγραμμα βελτίωσης της παραγω¬ 
γής και εμπορίας του μελιού, όπως εγκρίθηκε με την αρ. 
Ε(2001) 1821 τελικό/10.7.2001 Απόφαση της Ευρωπαϊκής 
Επιτροπής ως εξής: 

ΕΝΕΡΓΕΙΑ I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 

Εγκρίνεται συνολική δαπάνη 640 εκατ. δρχ.ή 1.878.210 
ΕΥΡΩ για τις εξής Δράσεις: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ι.Α: Δίκτυο Κέντρων Μελισσοκομίας (Κ.Μ.) 

Επιχορηγείται το 100% των δαπανών λειτουργίας 15 
Κ.Μ., τα οποία συγκεντρώνουν, καθοδηγούν και εκτελούν 
το σύνολο σχεδόν των δράσεων του Καν. 1221/97. 

Δικαιούχοι: 

- Συνεταιριστικοί Φορείς, 

- ΠΑΣΕΓΕΣ 

Ι.Β. Ηλεκτρονικό Δίκτυο Μελισσοκομίας - ΜΕϋπθΙ 

Επιχορηγείται το 100% των δαπανών για τη συνέχιση 
του προγράμματος ΜΕΕΙπθΙ.. 

Δικαιούχος: Μ.Α.Ι.Χ. 

Ι.Γ: Εκπαιδεύσεις - Έντυπα 

Επιχορηγείται ή διατίθεται πίστωση του 100% των δα¬ 
πανών διοργάνωσης και πραγματοποίησης εκπαιδεύσε¬ 
ων (συνεταιριστικών στελεχών Μελισσοκομικών Οργανώ¬ 
σεων, Κέντρων Μελισσοκομίας, μελισσοκόμων) και έκδο¬ 
σης εντύπων (εγκυκλίων, φυλλαδίων, περιοδικών, 
βιβλίων, μελισσοκομικών βιβλιαρίων κ.λ.π.) 

Επίσης επιχορηγείται κατά 100% η προμήθεια εκπαι¬ 
δευτικού εξοπλισμού των κέντρων εκπαίδευσης μελισσο- 
κόμων. 

Δικαιούχοι: 

ΠΑΣΕΓΕΣ, Μελισ/κές Συν/κές Οργανώσεις, Πανεπιστη¬ 
μιακά και Ερευνητικά Ιδρύματα και ΟΓΕΕΚΑ. 

Ι.Δ.: Εξοπλισμός Μελισσοκομικών Οργανώσεων 

Ενισχύεται το 100% της δαπάνης προμήθειας συσκευ¬ 
ών, εργαλείων, οργάνων, βιβλίων κ.λ.π., απαραιτήτων για 
την αντιμετώπιση μικρών πρακτικών προβλημάτων σε το¬ 
πικό επίπεδο. 

Δικαιούχοι 

- Μελισσοκομικές Οργανώσεις 

Ι.Ε.: Επιμορφωτικές εκδρομές 

Ενισχύεται το 50% των δαπανών διοργάνωσης και 
πραγματοποίησης επιμορφωτικών εκδρομών-συναντή- 
σεων μελισσοκομικού ενδιαφέροντος. 

Δικαιούχοι: 

- Μελισσοκομικές Οργανώσεις 

Ι.ΣΤ. Μελισσοκομικό Συνέδριο 

Επιχορηγείται με ποσό 20 εκατ. δρχ. η διοργάνωση και 
πραγματοποίηση του 5ου Πανελλήνιου μελισσοκομικού 
Συνεδρίου. 

Δικαιούχοι: 

- Μελισσοκομικές Οργανώσεις. 

Ι.Ζ. Τεχνική στήριξη του προγράμματος 

Διατίθεται πίστωση 30 εκατ. Δρχ. για δαπάνες των αρ¬ 
μοδίων Υπηρεσιών του Υπ. Γεωργίας και της ΠΑΣΕΓΕΣ 
για οδοιπορικά, εκτός έδρας αποζημιώσεις και δαπάνη 
τεχνικής βοήθειας υπαλλήλων των καθ’ ύλην αρμοδίων 
Δ/νσεωντης Κεντρικής Υπηρεσίας και της ΠΑΣΕΓΕΣ, που 
θα απασχοληθούν στην παρακολούθηση, εφαρμογή και 
σχετικούς ελέγχους του προγράμματος. 

ΕΝΕΡΓΕΙΑ II: ΚΑΤΑΠΟΛΕΜΗΣΗ ΤΗΣ ΒΑΡΡΟΑ 

Εγκρίνεται συνολική δαπάνη 520 εκατ. Δρχ. ή 1.526.045 
ΕΥΡΩ για τις εξής δράσεις: 

II. Α: Επιζωοτιολογική διερεύνηση και καταπολέμηση 
της βαρρόα 

Ενισχύεται το 100% των δαπανών για πληρωμή εποχια¬ 
κού προσωπικού, έξοδα μετακινήσεων, δειγματοληψίες, 
έξοδα αποστολών, προμήθεια υλικών, εκπαίδευση, φάρ¬ 
μακα κ.λ.π. 


Η υλοποίηση της δράσης θα γίνει από τις Κτηνιατρικές 
Υπηρεσίες του Υπ. Γεωργίας (Κεντρική Υπηρεσία - Κτη¬ 
νιατρικά Εργαστήρια) και τις Κτηνιατρικές Υπηρεσίες της 
Νομαρχιακής Αυτοδιοίκησης της Χώρας. 

II. Β. Εναλλακτικές μορφές αντιμετώπισης της βαρρόα 

Επιχορηγείται το 100% των δαπανών σχετικών ερευνη¬ 
τικών προγραμμάτων 

Δικαιούχοι: 

- Πανεπιστήμια 

- Ερευνητικά Ιδρύματα & Εργαστήρια Υπ. Γεωργίας που 
εξειδικεύονται και ασχολούνται με θέματα Μελισσοκο¬ 
μίας. 

- Λοιπά Δημόσια και Ιδιωτικά ερευνητικά ιδρύματα. 

ΕΝΕΡΓΕΙΑ III: ΕΞΟΡΘΟΛΟΓΙΣΜΟΣ ΤΩΝ ΜΕΤΑΚΙ¬ 
ΝΗΣΕΩΝ 

Εγκρίνεται συνολική δαπάνη 60 εκατ. δρχ. ή 176.082 
ΕΥΡΩ για τις εξής δράσεις: 

III Α: Μελέτη και καταγραφή μελισσοκομικής χλωρίδας 

Επιχορηγείται το 100% των δαπανών ερευνητικών προ¬ 
γραμμάτων καταγραφής και μελέτηςτης μελισσοκομικής 
παραγωγικής χλωρίδας, για την κατάρτιση ειδικού χάρτη. 

Δικαιούχοι: 

- Πανεπιστήμια, Ερευνητικά Ιδρύματα, Δημόσιοι και 
Ιδιωτικοί φορείς. 

III Β: Εμπλουτισμός μελισσοκομικής χλωρίδας 

Επιχορηγείται το 100% της προμήθειας μελισσοκομι- 
κών φυτών με σκοπό τον εμπλουτισμό της μελισσοκομι- 
κής χλωρίδας. 

Δικαιούχοι: 

- Μελισσοκομικές Οργανώσεις 

ΕΝΕΡΓΕΙΑ IV: ΑΝΑΛΥΣΕΙΣ ΤΟΥ ΜΕΛΙΟΥ 

Εγκρίνεται συνολική δαπάνη 30 εκατ. δρχ. ή 88.041 ΕΥ¬ 
ΡΩ για τις εξής δράσεις: 

IV Α: Στήριξη εργαστηρίων ανάλυσης μελιού 

Ενισχύεται το 100% των δαπανών για την προμήθεια 

εξοπλισμού των εργαστηρίων ανάλυσης των φυσικών και 
χημικών χαρακτηριστικών του μελιού, αναλύσεις μελιού, 
με σκοπό την ποιοτική βελτίωση αυτού. 

Δικαιούχοι: 

- Εργαστήρια Μελισσοκομίας Πανεπιστημιακών Ιδρυ¬ 
μάτων (Γεωπονικώνή Κτηνιατρικών), 

- ΕΘΙΑΓΕ 

- Κτηνιατρικές και Γεωπονικές Υπηρεσίες του Υπουρ¬ 
γείου Γεωργίας που εξειδικεύονται και ασχολούνται με 
αναλύσεις μελιού, καθώς και 

- Ιδιωτικοί ή και συνεταιριστικοί φορείς που κάνουν συ¬ 
γκέντρωση και τυποποίηση μελιού και διαθέτουν εργα¬ 
στήρια ανάλυσης μελιού. 

IV Β: Στήριξη λειτουργίας Εργαστηρίου. 

Επιχορηγείται το 100% της δαπάνης απασχόλησης επι¬ 
στημονικού προσωπικού και λειτουργίας του εργαστηρί¬ 
ου της Κοινοπραξίας Μελισ/κών Συν/σμών Ελλάδος. 

ΕΝΕΡΓΕΙΑ V: ΕΡΕΥΝΑ ΓΙΑ ΤΗΝ ΠΟΙΟΤΗΤΑ ΤΟΥ ΜΕΛΙΟΥ 

Εγκρίνεται συνολική δαπάνη 150 εκατ. δρχ. ή 440,205 
ΕΥΡΩ για επιχορήγηση του 100% των δαπανών ερευνητι¬ 
κών προγραμμάτων που αφορούν: 

■ Μελέτη των διαφόρων τύπων - κατηγοριών ελληνικού 
μελιού. 

1 Μελέτη τύπων κυψελών 

1 Έρευνα για την κρυστάλλωση του μελιού 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17391 


■ Μελέτη των παραγόντων που επηρεάζουν τη μελιττω- 
ματέκκριση του πεύκου και του έλατου. 

1 Μελέτη της συμπεριφοράς του κοκκοειδούς ΜοΓοόοΙί- 
ηα ΙίθΙΙθπιοο στο έλατο 

Δικαιούχοι: 

- Πανεπιστήμια, Ερευνητικά Ιδρύματα, Δημόσιοι και 
Ιδιωτικοί φορείς, σε συνεργασία με Μελισσοκομικές Συ¬ 
νεταιριστικές Οργανώσεις. 

ΓΕΝΙΚΑ 

1. Η παρακολούθηση, αξιολόγηση και ο έλεγχος της 
υλοποίησης του προγράμματος διενεργείται από την 
Δ/νση Ζωικής Παραγωγής και ΑΠΑ σε συνεργασία με τις 
αρμόδιες Υπηρεσίες της ΓΕΔΙΔΑΓΕΠ, της Γεν. Δ/νσης 
Κτηνιατρικής, της Δ/νσης Πληροφορικής και των Δ/νσεων 
Αγροτικής Ανάπτυξης των Νομαρχιακών Αυτοδιοικήσεων. 

2. Οι εντασσόμενοι στο εν λόγω πρόγραμμα δικαιούχοι 
έχουν την υποχρέωση να τηρούν τους όρους και τις προϋ¬ 
ποθέσεις του προγράμματος για την εκτέλεση μιας ή πε¬ 
ρισσοτέρων δράσεων που θα αναλάβουν. Επίσης έχουντην 
υποχρέωση να αποδέχονται οποιοδήποτε έλεγχο και υπο¬ 
δείξεις από τα αρμόδια εθνικά και κοινοτικά όργανα. Μη τή¬ 
ρηση των σχετικών όρων και υποχρεώσεων καθώς και άρ¬ 
νηση ελέγχου συνεπάγεται μη καταβολή των ενισχύσεων ή 
επιχορηγήσεων και τυχόν καταβληθέντα ποσά επιστρέφο- 
νται ως αχρεωστήτως καταβληθέντα, σύμφωνα με τις δια¬ 
τάξεις του Κώδικα Είσπραξης Δημοσίων Εσόδων (ΚΕΔΕ). 

3. Για την υλοποίηση όλων των δράσεων του προγράμ¬ 
ματος, εγκρίνεται σύμφωνα με την Απόφαση Ε(2001) 
1821 τελικό / 10.7.2001 της Ευρωπαϊκής Επιτροπής, συ¬ 
νολική δαπάνη μέχρι 4.108.584 ΕΥΡΩ, η οποία με βάση 
την ισοτιμία της 1.5.2001,1 ΕΥΡΩ=340,75 δρχ. ανέρχεται 
σε 1.400.000.000 δρχ. Το 50% της δαπάνης που θα προ- 
κύψει από την εφαρμογή των προγραμμάτων για την βελ¬ 
τίωση της παραγωγής, εμπορίας μελιού 2002 θα βαρύνει 
τον ΚΑ 5521 του ΕΛΕΓΕΠ. 

Το υπόλοιπο 50% της δαπάνης που θα προκύψει από 
την εφαρμογή του προγράμματος και μέχρι του ποσού 
των 700.000.000 δρχ. βαρύνει τον ΚΑ 5423 του τακτικού 
προϋπολογισμού του Υπ. Γεωργίας με ισόποση μεταφο¬ 
ρά στον ΚΑ 2122 (κάλυψη ελλείμματος ΕΛΕΓΕΠ) 

4. Μεταφορά ποσού από ενέργεια σε ενέργεια μπορεί 
να γίνει σε ποσοστό 10%. 

5. Με αποφάσεις του Υπουργού Γεωργίας καθορίζονται 
οι λεπτομέρειες εφαρμογής, επιλέγονται οι δικαιούχοι, 
καθορίζονται η κατανομή και ανακατανομή του ποσού της 
ενίσχυσης ή επιχορήγησης μεταξύ των φορέων εκτέλε¬ 
σης κάθε δράσης, οι όροι και προϋποθέσεις για τη χορή¬ 
γηση των ενισχύσεων, τα απαιτούμενα δικαιολογητικά για 
την πληρωμή των δράσεων και γενικά κάθε αναγκαίο μέ¬ 
τρο για την υλοποίηση του παρόντος προγράμματος. 

6. Η παρούσα απόφαση έχει ισχύ από 1-9- 2001 μέχρι 
31-8-2002. 

7. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 21 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 398549 (2) 

Καθορισμός λεπτομερειών εφαρμογής του Καν (ΕΚ) 
1607/2000 της Επιτροπής σχετικά με τους οίνους ποιότη¬ 
τας που παράγονται σε καθορισμένες περιοχές. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 992/1979 "περί οργανώσεως των διοικητικών 
υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπαϊκός Κοινότητας και 
ρυθμίσεως συναφών θεσμικών και οργανωτικών θεμά¬ 
των" (ΦΕΚ 280/Α/1979) και ιδιαίτερα το άρθρο 22 αυτού, 
καθώς καιτωνΝ. 1338/1983 (ΦΕΚ34/Α/1983) "περί εφαρ¬ 
μογής του Κοινοτικού Δικαίου" και 1440/1984 περί συμμε¬ 
τοχής της Ελλάδας στο Κεφάλαιο στα Αποθέματα και στις 
Προβλέψεις της Ευρωπαϊκής Τράπεζας Επενδύσεων, 
στο Κεφάλαιο της Ευρωπαϊκής Κοινότητας Άνθρακος και 
Χάλυβα και του Οργανισμού Εφοδιασμού ΕΥΡΑΤΟΜ 
(ΦΕΚ70/Α/1984). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ/137/Α/1985) 
όπως αυτό προστέθηκε με το άρθρο 27 του Ν. 2081/1992 
(ΦΕΚ/154/Α/1992) "Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις" (ΦΕΚ 115/Α/1987) όπως έχει αντικατα- 
σταθεί από το άρθρο 1 παραγρ. 2α του Ν. 2469/1997 
(ΦΕΚ/38/Α/1997). 

3. Τον Καν. (ΕΚ) 1493/99 του Συμβουλίου για την Κοινή 
Οργάνωση Αγοράς των Αμπελοοινικών (Ι_179/14.7.1999). 

4. Τον Καν (ΕΚ) 1622/2000 της Επιτροπής σχετικά με τις 
οινολογικές πρακτικές και επεξεργασίες (Ε 194/31.7.2000). 

5. Τον Καν (ΕΚ) 884/01 της Επιτροπής σχετικά μετά συ¬ 
νοδευτικά έγγραφα μεταφοράς των αμπελοοινικών προϊ¬ 
όντων και των βιβλίων που πρέπει να τηρούνται στον 
αμπελοοινικότομέα (Ε 128/10.5.2001). 

6. Τον Καν(ΕΚ) 1282/01 της Επιτροπής όσον αφορά τις 
πληροφορίες για την αναγνώριση των προϊόντων και την 
παρακολούθηση της αγοράς στον αμπελοοινικό τομέα 
και για την τροποποίηση του κανονισμού (ΕΚ) αριθ. 
1623/2000 (Ε 176/29.6.2001). 

7. Τον Καν(ΕΚ) 2729/2000 της Επιτροπής σχετικά με τις 
λεπτομέρειες εφαρμογής όσον αφορά τους ελέγχους 
στον αμπελοοινικό τομέα (Ε 316/15.12.2000). 

8. Το Ν.Δ. 243/1969 για τη βελτίωση και προστασία της 
αμπελουργικής παραγωγής (ΦΕΚ 144/Α/25.7.1969) όπως 
τροποποιήθηκε μετο Ν. 427/1976 (ΦΕΚ230/Α/3.6.76). 

9. Το Ν. 396/1976 για τις οινολογικές κατεργασίες και 
την εμπορία των οίνων (ΦΕΚ 198/Α/1976). 

10. Τη με αριθ. 388052/8.8.2001 (ΦΕΚ 1089/Β/2001) 
απόφασή μας περί εφαρμογής του Καν(ΕΚ) 2729/2000 
της Επιτροπής σχετικά με τις λεπτομέρειες εφαρμογής 
όσον αφορά τους ελέγχους στον αμπελοοινικό τομέα. 

11. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Άρθρο 1 
Σκοπός 

1. Με την παρούσα απόφαση καθορίζονται οι λεπτομέ¬ 
ρειες εφαρμογής του Καν (ΕΚ) 1607/2000 της Επιτροπής 

που αφορά τους οίνους ποιότητας που παράγονται σε κα¬ 
θορισμένες περιοχές (νίπ άθ ςυαίίΐθ ρΓοάυίΙ άαηε υηθ γθ- 
ςίοη άθίΘΓπιίηθθ ή ν.ς.ρ.Γ.ά.), καθώς και των σχετικών με 
τον ανωτέρω κανονισμό διατάξεων της κοινοτικής και 
εθνικής νομοθεσίας. 

2. Οίνοι ποιότητας που παράγονται σε καθορισμένες 
περιοχές (ν.ς.ρ.Γ.ά.) στη χώρα μας είναι οι οίνοι Ονομα¬ 
σίας Προελεύσεως Ανωτέρας Ποιότητας (ΟΠΑΠ) και οι 
οίνοι Ονομασίας Προελεύσεως Ελεγχομένης (ΟΠΕ), σύμ¬ 
φωνα με το Ν.Δ. 243/69 για τη βελτίωση και προστασία 
της αμπελουργικής παραγωγής όπως τροποποιήθηκε με 
το Ν. 427/76. 

Άρθρο 2 

Προϋποθέσεις για την κατάταξη οίνου ως ν.ς.ρ.Γ.ά. 

Οίνος δύναται να καταταγεί ως ν.ς.ρ.Γ.ά. μόνο στην πε¬ 
ρίπτωση που συντρέχουν αθροιστικά οι κατωτέρω προϋ¬ 
ποθέσεις: 

1. Από τη δήλωση συγκομιδής σταφυλιών ή τη δήλωση 
παραγωγής να αποδεικνύεται ότι ο οίνος είναι κατάλλη¬ 
λος για την παραγωγή του ν.ς.ρ.Γ.ά. (Άρθρο 56, παρά¬ 
γραφος 1 στοιχείο α), περίπτωση ί) του Καν (ΕΚ) 
1493/1999του Συμβουλίου). 

2. Από τα συνοδευτικά του έγγραφα και λοιπά στοιχεία 
να αποδεικνύεται ότι ο οίνος έχει τις προϋποθέσεις που 
καθορίζονται στο παράρτημα VI του Καν (ΕΚ) 1493/1999 
του Συμβουλίου, με την επιφύλαξη των επί μέρους καθο¬ 
ρισμών και ρυθμίσεων που ορίζονται με τις αποφάσεις 
που αφορούντονσυγκεκριμένο ν.ς.ρ.Γ.ά. στον οποίο προ¬ 
ορίζεται να καταταχθεί. 

3. Οι αναλυτικές εξετάσεις που πραγματοποιούνται κα¬ 
τά το στάδιο της παραγωγής, σύμφωνα με το άρθρο 8 
παράγραφοι 3 και 4, στοιχείο α) του Καν (ΕΚ) 1607/99της 
Επιτροπής, αποδεικνύουν ότι ο εν λόγω οίνος τηρεί τις 
οριακές τιμές των συντελεστών που περιλαμβάνονται στο 
παράρτημα VI, μέρος I, σημείο 1 στοιχείο α) του Καν (ΕΚ) 
1493/1999 του Συμβουλίου και οι οποίες (οριακές τιμές) 
έχουν καθορισθεί με τις αποφάσεις που αφορούν τον 
ν.ς.ρ.Γ.ά. 

Για όσους από τους ανωτέρω συντελεστές δεν έχουν 
καθοριστεί οριακές τιμές και μέχρι να καθοριστούν, θα 
καταγράφονται τα αποτελέσματα των αναλυτικών εξετά¬ 
σεων, για την αξιοποίησή τους από την αρμόδια Διεύθυν¬ 
ση Αγροτικής Ανάπτυξης της Νομαρχιακής Αυτοδιοίκη¬ 
σης. 

4. Οι οργανοληπτικές εξετάσεις που πραγματοποιού¬ 
νται κατά το στάδιο της παραγωγής, σύμφωνα με το άρ¬ 
θρο 8, παράγραφος 3 και 4, στοιχείο β) του Καν (ΕΚ) 
1607/2000 της Επιτροπής, αποδεικνύουν ότι ο εν λόγω οί¬ 
νος έχει τα ενδεδειγμένα χαρακτηριστικά (χρώμα - διαύ¬ 
γεια - οσμή - γεύση) που περιλαμβάνονται στο παράρτη¬ 
μα VI μέρος I, σημείο 1, στοιχείο β) του Καν (ΕΚ) 
1493/1999 του Συμβουλίου. 

Άρθρο 3 

Επιτροπές Οργανοληπτικών Εξετάσεων 

1. Σε κάθε καθορισμένη περιοχή παραγωγής ν.ς.ρ.Γ.ά. 
συνιστάται επιτροπή οργανοληπτικών εξετάσεων 
ν.ς.ρ.Γ.ά. 

2. Η επιτροπή οργανοληπτικών εξετάσεων ν.ς.ρ.Γ.ά. εί¬ 
ναι τριμελής και συμμετέχουν: 

- Ένας εκπρόσωπος της Διεύθυνσης Αγροτικής Ανά¬ 


πτυξης της Νομαρχιακής Αυτοδιοίκησης στην αρμοδιό¬ 
τητα της οποίας υπάγεται η καθορισμένη περιοχή 
ν.ς.ρτ.ά., με τον αναπληρωτή του που ορίζεται από τον 
προϊστάμενό της. 

- Ένας εκπρόσωπος της Εθνικής Διεπαγγελματικής Ορ¬ 
γάνωσης Αμπέλου και Οίνου (Ε.Δ.Ο.Α.Ο.) με τον αναπλη¬ 
ρωτή του. 

- Ένας εκπρόσωπος της Ένωσης Ελλήνων Οινολόγων 
με τον αναπληρωτή του. 

3. Η συγκρότηση της Επιτροπής οργανοληπτικών εξε¬ 
τάσεων ν.ς.ρ.Γ.ά. γίνεται με απόφαση του Νομάρχη στο 
Νομό του οποίου υπάγεται η καθορισμένη περιοχή παρα¬ 
γωγής ν.ς.ρ.Γ.ά., ύστερα από εισήγηση της αντίστοιχης 
Διεύθυνσης Αγροτικής Ανάπτυξης της Νομαρχιακής Αυ¬ 
τοδιοίκησης. Στην περίπτωση που μία καθορισμένη πε¬ 
ριοχή παραγωγής ν.ς.ρ.Γ.ά. εκτείνεται σε περισσότερες 
Νομαρχίες, την απόφαση εκδίδει η Νομαρχιακή Αυτοδιοί¬ 
κηση στην οποία ανήκει το μεγαλύτερο τμήμα της καθο¬ 
ρισμένης περιοχής. 

Τα μέλη της Επιτροπής οργανοληπτικών εξετάσεων 
ν.ς.ρ.Γ.ά. επιλέγονται από τους φορείς τους με βάση τη 
γνώση και εμπειρία περί τον οίνο, ώστε να μπορούν να 
εκτιμήσουν τα οργανοληπτικά χαρακτηριστικά του. 

Στην περίπτωση που ένας έκτων φορέων της παραγρά¬ 
φου 2 του παρόντος άρθρου δεν ορίσει εκπρόσωπό του 
στην προθεσμία που θα καθορίσει η αρμόδια Διεύθυνση 
Αγροτικής Ανάπτυξης της Νομαρχιακής Αυτοδιοίκησης, 
το αντίστοιχο μέλος συμπληρώνεται με την απόφαση συ¬ 
γκρότησης του Νομάρχη. 

4. Η επιτροπή οργανοληπτικών εξετάσεων συγκαλείται 
με πρόσκληση του προϊσταμένου της αρμόδιας Διεύθυν¬ 
σης Αγροτικής Ανάπτυξης της Νομαρχιακής Αυτοδιοίκη¬ 
σης κάθε φορά που υποβάλλεται αίτημα για την εξέταση 
ενός δείγματος. 

Η επιτροπή αποφασίζει με απαρτία όταν είναι παρόντα 
τουλάχιστον τα δύο μέλη της. 

Η επιτροπή παραδίδει την απόφασή της στον ενδιαφε¬ 
ρόμενο και στη Διεύθυνση Αγροτικής Ανάπτυξης που συ- 
γκαλείτην Επιτροπή. 

Άρθρο 4 

Διαδικασία για την κατάταξη οίνου ως ν.ς.ρ.Γ.ά. 

1. Για κάθε αμπελουργική περίοδο, οίνος ο οποίος έχει 
τις προϋποθέσεις των παραγράφων 1 και 2 του άρθρου 2 
της παρούσας απόφασης πρέπει να υποβληθεί σε αναλυ¬ 
τικές και οργανοληπτικές εξετάσεις κατά το στάδιο της 
παραγωγής και πριν από τη διαδικασία κατάταξής του ως 
ν.ς.ρ.Γ.ά. 

2. Γ ια την πραγματοποίηση των αναλυτικών εξετάσεων 
ο παραγωγός του οίνου προβαίνει σε λήψη δείγματος 
αντιπροσωπευτικού και το αποστέλλει σε ένα από τα ερ¬ 
γαστήρια που είναι επιφορτισμένα με τη διεξαγωγή των 
επισήμων αναλύσεων στον τομέα του οίνου και περιλαμ¬ 
βάνεται στον αντίστοιχο κατάλογο της Επίσημης Εφημε¬ 
ρίδας των ΕΚ 1999/0/46/10, με την παραγγελία να γίνει 
ανάλυση και να προσδιοριστούν οι συντελεστές που πε¬ 
ριλαμβάνονται στο παράρτημα VI, μέρος I, σημείο 1, στοι¬ 
χείο α) του Καν (ΕΚ) 1493/1999 του Συμβουλίου. 

3. Για την πραγματοποίηση των οργανοληπτικών εξετά¬ 
σεων ο παραγωγός του οίνου προβαίνει σε λήψη δείγμα¬ 
τος αντιπροσωπευτικού και υποβάλλει έγγραφο αίτημα 
στη Διεύθυνση Αγροτικής Ανάπτυξης της Νομαρχιακής 

Αυτοδιοίκησης του τόπου παραγωγής, προκειμένου να 
γίνει οργανοληπτική εξέταση και να πιστοποιηθεί εάν ο εν 
λόγω οίνος έχει τα ενδεδειγμένα χαρακτηριστικά (χρώμα 
- διαύγεια - οσμή - γεύση) που επιτρέπουν την κατάταξή 
του ως ν.η.ρ.Γ.ά. 

Η Διεύθυνση Αγροτικής Ανάπτυξης συγκαλεί την επι¬ 
τροπή οργανοληπτικών εξετάσεων ν.η.ρτ.ά. που συνε¬ 
δριάζει σύμφωνα με την παραγ. 4 του άρθρου 3 της πα¬ 
ρούσας απόφασης, προκειμένου να εξετάσει το δείγμα 
και να γνωμοδοτήσει για τα οργανοληπτικά χαρακτηρι¬ 
στικά του οίνου. 

4. Ο παραγωγός του οίνου αναγγέλλει εγγράφως τη 
διενέργεια των δειγματοληψιών σύμφωνα με τις παρα¬ 
γράφους 2 και 3 του παρόντος άρθρου, τρεις (3) τουλάχι¬ 
στον εργάσιμες ημέρες πριν, προς τη Διεύθυνση Αγροτι¬ 
κής Ανάπτυξης της Νομαρχιακής Αυτοδιοίκησης του τό¬ 
που παραγωγής. Στην αναγγελία αναγράφεται η 
ποσότητα, η ημερομηνία, η ώρα, καθώς και ο τρόπος λή¬ 
ψης του δείγματος ώστε να εξασφαλίζεται η αντιπροσω- 
πευτικότητά του. Η Διεύθυνση Αγροτικής Ανάπτυξης με¬ 
ριμνά ώστε τα δείγματα που λαμβάνονται από τον παρα¬ 
γωγό του οίνου να είναι αντιπροσωπευτικά. 

5. Σύμφωνα με την παρούσα απόφαση, ο παραγωγός 
του οίνου υποβάλλει στη Διεύθυνση Αγροτικής Ανάπτυ¬ 
ξης της Νομαρχιακής Αυτοδιοίκησης του τόπου παραγω¬ 
γής επίσημα αντίγραφα: 

α) Της δήλωσης συγκομιδής των σταφυλιών ή δήλωσης 
παραγωγής από την οποία εμφαίνονται τα στοιχεία της 
παραγράφου 1 του άρθρου 2. 

β) Των εγγράφων στα οποία εμφαίνονται τα στοιχεία 
της παραγράφου 2 του άρθρου 2. 

γ) Των αναλυτικών εξετάσεων που πραγματοποιήθηκαν 
σύμφωνα με την παράγραφο 2 του άρθρου 4. 

δ) Των οργανοληπτικών εξετάσεων που πραγματοποιή¬ 
θηκαν σύμφωνα με την παράγραφο 3 του παρόντος άρ¬ 
θρου 4. 

6. Η Διεύθυνση Αγροτικής Ανάπτυξης της Νομαρχιακής 
Αυτοδιοίκησης του τόπου παραγωγής αξιολογεί τα στοι¬ 
χεία που υποβάλλει ο παραγωγός, τα συγκρίνει με τυχόν 
ευρήματα κατά τους ελέγχους στα πλαίσια της απόφα¬ 
σής μας 388052/8-8-2001 (ΦΕΚ 1089/Β/2001) και αποφα¬ 
σίζει εάν ο οίνος θα καταταχθεί στον ν.η.ρτ.ά. που ζητάει, 
σύμφωνα με το άρθρο 8 παράγραφος 4 του Καν (ΕΚ) 
1607/1999 της Επιτροπής ή ως οίνος άλλης κατηγορίας, 
σύμφωνα με το άρθρο 9 του ίδιου κανονισμού. Η απόφα¬ 
ση της Διεύθυνσης Αγροτικής Ανάπτυξης εκδίδεται το 
συντομότερο δυνατόν μετά τη συμπλήρωση της κατάθε- 
σηςτων στοιχείωντηςπαραγ. 5του παρόντος άρθρου και 
κοινοποιείται άμεσα στον ενδιαφερόμενο με απόδειξη 
παραλαβής. 

7. Για τις ποσότητες του οίνου που κατατάσσονται ως 
ν.η.ρ.Γ.ά., η Διεύθυνση Αγροτικής Ανάπτυξης χορηγεί 
ανάλογο αριθμό ταινιών ελέγχου, σύμφωνα με την πάγια 
διαδικασία που εφαρμόζεται. 

Άρθρο 5 
Προσφυγές 

1. Σε περίπτωση που η απόφαση της Διεύθυνσης Αγρο¬ 
τικής Ανάπτυξης της Νομαρχιακής Αυτοδιοίκησης είναι 
απορριπτική, ο παραγωγός μπορεί να προσφύγει στην 
Κεντρική Υπηρεσία του Υπ. Γεωργίας, Διεύθυνση Μετα¬ 
ποίησης, Τυποποίησης και Ποιοτικού Ελέγχου - Τμήμα Οί¬ 


νου και Αλκοολούχων Ποτών, εντός δέκα (10) εργάσιμων 
ημερών από την κοινοποίηση της απόφασης. 

Με την προσφυγή του ο παραγωγός μπορεί: 

α) Να υποβάλλει συμπληρωματικά και διευκρινιστικά 
επίσημα στοιχεία, στα πλαίσια των παραγράφων 1 και 2 
του άρθρου 2 της παρούσας απόφασης. 

β) Να πραγματοποιήσει επανάληψη των αναλυτικών 
εξετάσεων σε άλλο επίσημο εργαστήριο στα πλαίσια της 
παραγράφου 3 του άρθρου 2 και της παραγράφου 2 του 
άρθρου 4 της παρούσας απόφασης. Στην περίπτωση αυ¬ 
τή η δειγματοληψία σύμφωνα με την παράγραφο 3 του 
άρθρου 4 της παρούσας, γίνεται παρουσία της αρμόδιας 
Διεύθυνσης Αγροτικής Ανάπτυξης η οποία βεβαιώνει ότι 
το δείγμα που λαμβάνεται αφορά την ίδια παρτίδα οίνου 
που αφορούσε και η προηγούμενη δειγματοληψία. 

γ) Να ζητήσει επανάληψη των οργανοληπτικών εξετά¬ 
σεων στα πλαίσια της παραγράφου 4 του άρθρου 2 και 
της παραγράφου 3 του άρθρου 4 της παρούσας απόφα¬ 
σης από άλλη επιτροπή οργανοληπτικών εξετάσεων 
ν.η.ρτ.ά. Η επιτροπή αυτή ορίζεται, έπειτα από έγγραφη 
παραγγελία του προϊσταμένου της Διεύθυνσης Μεταποί¬ 
ησης, Τυποποίησης και Ποιοτικού Ελέγχου, προς Διεύ¬ 
θυνση Αγροτικής Ανάπτυξης μίας εκ των πλησιέστερων 
Νομαρχιακών Αυτοδιοικήσεων στην οποία λειτουργεί επι¬ 
τροπή οργανοληπτικών εξετάσεων ν.η.ρτ.ά. Η επιτροπή 
αυτή συνεδριάζει και αποφασίζει σύμφωνα με την παρά¬ 
γραφο 4 του άρθρου 3 της παρούσας απόφασης και απο¬ 
στέλλει την απόφασή της στη Διεύθυνση Μεταποίησης, 
Τυποποίησης και Ποιοτικού Ελέγχου - Τμήμα Οίνου και 
Αλκοολούχων Ποτών. 

2. Η Διεύθυνση Μεταποίησης, Τυποποίησης και Ποιοτι¬ 
κού Ελέγχου - Τμήμα Οίνου και Αλκοολούχων Ποτών του 
Υπ. Γεωργίας αξιολογείτο νέα στοιχεία που προστέθηκαν 
σύμφωνα με την παράγραφο 1 του παρόντος άρθρου και 
αποφασίζει για την κατάταξη του οίνου σύμφωνα με την 
παράγραφο 6 του άρθρου 4 της παρούσας απόφασης. 

Η απόφαση της Διεύθυνσης Μεταποίησης, Τυποποίη¬ 
σης και Ποιοτικού Ελέγχου εκδίδεται το συντομότερο δυ¬ 
νατόν και κοινοποιείται άμεσα στον ενδιαφερόμενο με 
απόδειξη παραλαβής. 

3. Κατά της απόφασης της Διεύθυνσης Μεταποίησης 
Τυποποίησης και Ποιοτικού Ελέγχου της παραγράφου 2 
του παρόντος άρθρου, μπορεί ο παραγωγός να προσφύ- 
γει ενώπιον του αρμόδιου Γενικού Διευθυντή του Υπουρ¬ 
γείου Γεωργίας, εντός δέκα (10) εργάσιμων ημερών από 
την κοινοποίηση της απόφασης. 

Η προσφυγή κατατίθεται στη Διεύθυνση Μεταποίησης, 
Τυποποίησης και Ποιοτικού Ελέγχου - Τμήμα Οίνου και 
Αλκοολούχων Ποτών του Υπ. Γεωργίας και συνοδεύεται 
από τυχόν επί πλέον επίσημα στοιχεία που έχει στη διά¬ 
θεση του ο παραγωγός. 

Η Διεύθυνση Μεταποίησης, Τ υποποίησης και Ποιοτικού 
Ελέγχου συγκροτεί ολοκληρωμένο φάκελο της υπόθε¬ 
σης που περιλαμβάνει τα στοιχεία της παραγράφου 5 και 
την απόφαση της παραγράφου 6 του άρθρου 4 της πα¬ 
ρούσας, τα νέα στοιχεία της παραγράφου 1 και την από¬ 
φαση της παραγράφου 2 του παρόντος άρθρου, καθώς 
και τα τυχόν επί πλέον στοιχεία που κατατέθηκαν με την 
προσφυγή και εισάγει το θέμα στην πρώτη συνεδρίαση 
της Κεντρικής Επιτροπής Προστασίας Οινοπαραγωγής 
(ΚΕΠΟ) για γνωμοδότηση. Κατά τη συνεδρίαση της ΚΕ- 
ΠΟ μπορεί να κληθεί και να παρίσταται ο ενδιαφερόμενος 
προκειμένου να εκθέσει τις απόψεις του. Στη συνέχεια η 

Διεύθυνση Μεταποίησης, Τυποποίησης και Ποιοτικού 
Ελέγχου - Τμήμα Οίνου και Αλκοολούχων Ποτών συντάσ¬ 
σει και προωθεί άμεσα προς υπογραφή στον αρμόδιο Γε¬ 
νικό Διευθυντή του Υπ. Γεωργίας, σχέδιο απόφασης σύμ¬ 
φωνα με τη γνωμοδότηση της ΚΕΠΟ, με την οποία το θέ¬ 
μα ρυθμίζεται οριστικά και ο οίνος κατατάσσεται 
σύμφωνα με την παράγραφο 5 του άρθρου 4 της παρού¬ 
σας απόφασης. 

Άρθρο 6 

Μη κατάταξη οίνου ως ν.ς.ρτ.ά. 

1. Παραγωγός οίνου μπορεί να ζητήσει τη μη κατάταξη 
ως ν.ς.ρτ.ά., οίνου ο οποίος έχει τις προϋποθέσεις των 
παραγράφων 1 και 2 του άρθρου 2 της παρούσας από¬ 
φασης, σύμφωνα με το άρθρο 56παράγραφος 1 στοιχείο 
α), σημείο ί) του Καν (ΕΚ) 1493/1999του Συμβουλίου. 

2. Γιατο σκοπό αυτό, ο παραγωγός υποβάλει αίτηση στη 
Διεύθυνση Αγροτικής Ανάπτυξης της Νομαρχιακής Αυτο¬ 
διοίκησης του τόπου παραγωγής στην οποία περιγράφει 
τους λόγους για τους οποίους δεν επιθυμεί την κατάταξη 
του οίνου ως ν.ς.ρτ.ά. Η αίτηση συνοδεύεται από τα δι- 
καιολογητικά που προβλέπονται στο άρθρο 4 παράγρα¬ 
φος 5, στοιχεία α) και β) της παρούσας απόφασης. 

3. Η Διεύθυνση Αγροτικής Ανάπτυξης της Νομαρχιακής 
Αυτοδιοίκησης του τόπου παραγωγής: 

α) Αποστέλλει άμεσα αντίγραφο της αίτησης και των δι- 
καιολογητικών που έχουν υποβληθεί σύμφωνα με την πα¬ 
ράγραφο 2 στοιχείο α) του παρόντος άρθρου στη Διεύ¬ 
θυνση Μεταποίησης, Τυποποίησης και Ποιοτικού Ελέγ¬ 
χου - Τμήμα Οίνου και Αλκοολούχων Ποτών του Υπ. 
Γεωργίας. 

β) Αξιολογείτο στοιχεία και τους λόγους που υποβάλλει 
ο παραγωγός σύμφωνα με την παράγραφο 2 του παρό¬ 
ντος άρθρου και αποφασίζει για την αιτούμενη μη κατά¬ 
ταξη του οίνου ως ν.ς.ρτ.ά., το πολύ σε ένα (1) μήνα από 
την υποβολή της αίτησης, κοινοποιώντας παράλληλα την 
απόφασή της στη Διεύθυνση Μεταποίησης Τυποποίησης 
και Ποιοτικού Ελέγχου. 

Εάν στο ανωτέρω χρονικό διάστημα η Διεύθυνση Αγρο¬ 
τικής Ανάπτυξης δεν έχει αποφασίσει, η αίτηση του πα¬ 
ραγωγού θεωρείται εγκεκριμένη. 

4. Τα στοιχεία που αποστέλλονται σύμφωνα με την πα¬ 
ράγραφο 3 στοιχείο α) του παρόντος άρθρου στη Διεύ¬ 
θυνση Μεταποίησης, Τυποποίησης και Ποιοτικού Ελέγ¬ 
χου - Τμήμα Οίνου και Αλκοολούχων Ποτών του Υπ. Γε¬ 
ωργίας, αξιολογούνται κυρίως όσον αφορά: 

α) Τις ποσότητες οίνων που ζητείται η μη κατάταξή τους 
ως ν.ς.ρτ.ά. κατά περίοδο και κατά καθορισμένη περιοχή, 
συγκριτικά με τη συνολική παραγωγή της καθορισμένης 
περιοχής σε οίνους που έχουν τις προϋποθέσεις να κατα- 
ταγούν ως ν.ς.ρτ.ά. 

β) Τη συχνότητα των αιτημάτων των παραγωγών οι 
οποίοι ζητούν τη μη κατάταξη οίνων που έχουν τις προϋ¬ 
ποθέσεις, ως ν.ς.ρτ.ά. 

γ) Τους λόγους που επικαλούνται οι παραγωγοί στα αι- 
τήματάτους, για τη μη κατάταξη οίνωνπου έχουν τιςπρο- 
ϋποθέσεις, ως ν.ς.ρτ.ά. 

Εάν από την ανωτέρω αξιολόγηση των στοιχείων προ¬ 
κύπτει ότι ζητείται, για μία καθορισμένη περιοχή, ή μη κα¬ 
τάταξη ως ν.ς.ρτ.ά. σημαντικού ποσοστού της παραγό- 
μενης ποσότητας οίνων που έχουν τις προϋποθέσεις των 
ν.ς.ρτ.ά., ότι τα αιτήματα που υποβάλλονται από ορισμέ¬ 


νη παραγωγή έχουν μεγάλη συχνότητα, ότι οι λόγοι τους 
οποίους επικαλούνται οι παραγωγοί δεν συνάδουν με τη 
γενικότερη ποιοτική κατάσταση των οίνων της καθορι¬ 
σμένης περιοχής και ότι, μέσω της διαδικασίας αυτώντων 
αιτημάτων, επιχειρείται η ποιοτική υποβάθμιση των οίνων 
ν.ς.ρτ.ά. μιας καθορισμένης περιοχής προς επιτραπέζι¬ 
ους οίνους, τότε η Διεύθυνση Μεταποίησης Τυποποίησης 
και Ποιοτικού Ελέγχου - Τμήμα Οίνου και Αλκοολούχων 
Ποτών εισηγείταιτη λήψη μέτρων κατά περίπτωση, ύστε¬ 
ρα από γνωμοδότηση της ΚΕΠΟ. 

Άρθρο 7 

Ανακατάταξη ν.ς.ρτ.ά. 

Γ ιατην ανακατάταξη ενός ν.ς.ρτ.ά. κατά την έννοια του 
άρθρου 10 παραγράφου 1 του Καν (ΕΚ) 1607/2000 της 
Επιτροπής: 

1. Ορίζονται "αρμόδιες αρχές", σύμφωνα με το άρθρο 
56 παραγράφου 1 και 2 του Καν (ΕΚ) 1493/1999 του Συμ¬ 
βουλίου, οι "αρχές ελέγχου" του άρθρου 2 της απόφασής 
μας 388052/8-8-2001 (ΦΕΚ 1089/Β/2001), οι οποίες ενερ¬ 
γούν στο χώρο ευθύνης τους και κατά τις αρμοδιότητές 
τους έκαστη. 

2. Η Διεύθυνση Μεταποίησης, Τυποποίησης και Ποιοτι¬ 
κού Ελέγχου - Τμήμα Οίνου και Αλκοολούχων Ποτών του 
Υπ. Γεωργίας συγκεντρώνει για κάθε αμπελουργική πε¬ 
ρίοδο τα στοιχεία σχετικά με τις ποσότητες των ν.ς.ρτ.ά. 
οι οποίες ανακατατάσσονται στη χώρα μας και τα ανακοι¬ 
νώνει στην κοινότητα, σύμφωνα με το άρθρο 11 του Καν 
(ΕΚ) 1607/2000 της Επιτροπής. 

Άρθρο 8 

Ανακατάταξη στο στάδιο της παραγωγής 

Ανακατάταξη στο στάδιο της παραγωγής γίνεται: 

1. Μετά από αίτηση του παραγωγού, σύμφωνα με το άρ¬ 
θρο 56 παράγραφος 3 στοιχείο α) του Καν (ΕΚ) 1493/1999 
του Συμβουλίου, σε συνδυασμό με το άρθρο 10 παρά¬ 
γραφος 2 του Καν (ΕΚ) 1607/2000 της Επιτροπής. 

Προς τούτο: 

α) Ο παραγωγός υποβάλει αίτηση στη Διεύθυνση Αγρο¬ 
τικής Ανάπτυξης της Νομαρχιακής Αυτοδιοίκησης του τό¬ 
που παραγωγής, η οποία συνοδεύεται από επίσημα στοι¬ 
χεία τα οποία αποδεικνύουντην αλλοίωση του ν.ς.ρτ.ά. 

β) Η Διεύθυνση Αγροτικής Ανάπτυξης που παραλαμβά- 
νει την αίτηση, εξετάζει τα στοιχεία που υποβάλλει ο πα¬ 
ραγωγός, ζητεί κατά την κρίση της την συνδρομή του Πε¬ 
ριφερειακού Κέντρου Προστασίας Φυτών και Ποιοτικού 
Ελέγχου (Π.Κ.Π.Φ.&Π.Ε.) στην περιφέρεια του οποίου 
υπάγεται προκειμένου να διαπιστώσει εάν ο ν.ς ,ρτ.ά. έχει 
υποστεί αλλοίωση σύμφωνα με το άρθρο 10 παράγραφος 
2 του Καν (ΕΚ) 1607/2000 της Επιτροπής και αποφασίζει 
για την ανακατάταξη του ν.ς.ρτ.ά. σύμφωνα με το άρθρο 
56 παράγραφος 1 στοιχεία α) σημείο ϋ) του Καν (ΕΚ) 
1493/1999του Συμβουλίου. 

γ) Την ανωτέρω απόφασή της η Διεύθυνση Αγροτικής 
Ανάπτυξης την κοινοποιεί στον ενδιαφερόμενο και στη Δι¬ 
εύθυνση Μεταποίησης, Τ υποποίησης και Ποιοτικού Ελέγ¬ 
χου - Τμήμα Οίνου και Αλκοολούχων Ποτών του Υπ. Γε¬ 
ωργίας. 

2. Με πρωτοβουλία της Διεύθυνσης Αγροτικής Ανάπτυ¬ 
ξης της Νομαρχιακής Αυτοδιοίκησης του τόπου παραγω¬ 
γής, σύμφωνα με το άρθρο 56 παράγραφος 3 του Καν 
(ΕΚ) 1493/1999του Συμβουλίου, σε συνδυασμό με το άρ- 

θρο 10 παράγραφο 2 του Καν (ΕΚ) 1607/2000 της Επι¬ 
τροπής. 

Προς τούτο: 

α) Η Διεύθυνση Αγροτικής Ανάπτυξηςτης Νομαρχιακής 
Αυτοδιοίκησης του τόπου παραγωγής, η οποία διαπιστώ¬ 
νει, με την ευκαιρία κάθε ενδεδειγμένου ελέγχου που 
πραγματοποιεί στα πλαίσια της απόφασής μας 388052/8- 
8-2001 ότι υπάρχουν σοβαρές ενδείξεις αλλοίωσης του 
ν.ς.ρτ.ά. σύμφωνα με το άρθρο 56 παράγραφος 3 του 
Καν (ΕΚ) 1493/1999 του Συμβουλίου, τότε, προβαίνει σε 
λήψη δείγματος το οποίο αποστέλλει στο Π.Κ.Π.Φ.&Π.Ε. 
στο οποίο υπάγεται, προκειμένου να πραγματοποιηθούν 
αναλυτικές εξετάσεις, σύμφωνα με το άρθρο 10 παρά¬ 
γραφο 2 στοιχείο α) του Καν. (ΕΚ) 1607/2000 της Επιτρο¬ 
πής. 

Εάν τα αποτελέσματα των αναλυτικών αυτών εξετάσε¬ 
ων επιβεβαιώνουν ότι ο ν.ς.ρτ.ά. έχει υποστεί αλλοίωση η 
Διεύθυνση Αγροτικής Ανάπτυξης αποφασίζει για την ανα¬ 
κατάταξη του ν.ς.ρτ.ά. 

β) Την απόφασή της αυτή η Διεύθυνση Αγροτικής Ανά¬ 
πτυξης την κοινοποιεί στον ενδιαφερόμενο με απόδειξη 
παραλαβής και στη Διεύθυνση Μεταποίησης, Τυποποίη¬ 
σης και Ποιοτικού Ελέγχου - Τμήμα Οίνου και Αλκοολού- 
χων Ποτών του Υπουργείου Γεωργίας. 

γ) Κατά της απόφασης της Διεύθυνσης Αγροτικής Ανά¬ 
πτυξης που προβλέπεται στο στοιχείο α) της παρούσας 
παραγράφου, μπορεί ο ενδιαφερόμενος να ασκήσει προ¬ 
σφυγή στην Κεντρική Υπηρεσία του Υπουργείου Γεωρ¬ 
γίας - Διεύθυνση Μεταποίησης, Τυποποίησης και Ποιοτι¬ 
κού Ελέγχου - Τμήμα Οίνου και Αλκοολούχων Ποτών, 
εντός δέκα (10) εργάσιμων ημερών από την κοινοποίηση 
της παρούσας απόφασης. 

Η προσφυγή συνοδεύεται από επίσημα στοιχεία στα 
οποία βασίζονται οι αντιρρήσεις του ενδιαφερομένου. Η 
Διεύθυνση Μεταποίησης, Τυποποίησης και Ποιοτικού 
Ελέγχου - Τμήμα οίνου και Αλκοολούχων Ποτών, εφόσον 
κρίνει το βάσιμο της προσφυγής, αναθεωρεί την απόφα¬ 
ση της Διεύθυνσης Αγροτικής Ανάπτυξης της Νομαρχια¬ 
κής Αυτοδιοίκησης για την ανακατάταξη του ν.ς.ρτ.ά., 
διαφορετικά η προσφυγή απορρίπτεται και η απόφαση γί¬ 
νεται οριστική. 

Άρθρο 9 

Ανακατάταξη στο στάδιο του εμπορίου. 

1. Η έναρξη της διαδικασίας ανακατάταξης στο στάδιο 
του εμπορίου γίνεται με πρωτοβουλία: 

α) του εμπορευόμενου κατόχου του οίνου, σύμφωνα με 
το άρθρο 10 παράγραφος 4 στοιχείο β) του Καν (ΕΚ) 
1607/2000 της Επιτροπής. 

Προς τούτο: 

ί) Ο εμπορευόμενος κάτοχος του οίνου υποβάλλει αίτη¬ 
ση στη Διεύθυνση Αγροτικής Ανάπτυξης της Νομαρχια¬ 
κής Αυτοδιοίκησης στην περιφέρεια της οποίας βρίσκο¬ 
νται ποσότητες του ν.ς.ρτ.ά. τον οποίο εμπορεύεται και 
ζητεί την ανακατάταξή του. 

Η αίτηση συνοδεύεται από επίσημα στοιχεία τα οποία 
αποδεικνύουντην αλλοίωση του ν.ς.ρτ.ά. σύμφωνα με το 
άρθρο 10 παράγραφος 2 του Καν (ΕΚ) 1607/2000 της Επι¬ 
τροπής. 

μ) Η Διεύθυνση Αγροτικής Ανάπτυξης της Νομαρχιακής 
Αυτοδιοίκησης στην οποία υποβάλλεται η αίτηση, 

- αποστέλλει άμεσα αντίγραφο της αίτησης που υπο¬ 


βάλλεται από τον εμπορευόμενο στη Διεύθυνση Μετα¬ 
ποίησης, Τυποποίησης και Ποιοτικού Ελέγχου - Τμήμα Οί¬ 
νου και Αλκοολούχων Ποτών του Υπουργείου Γεωργίας. 

- αξιολογεί τα στοιχεία που υποβάλλει ο εμπορευόμε¬ 
νος σύμφωνα με το σημείο ί) της παρούσας παραγράφου 
και προβαίνει στους ενδεδειγμένους ελέγχους στα πλαί¬ 
σια της απόφασης 388052/8-8-2001. Τα ευρήματα της 
έρευνας αυτής τα κοινοποιεί άμεσα στη Διεύθυνση Μετα¬ 
ποίησης, Τ υποποίησης και Ποιοτικού Ελέγχου - Τμήμα Οί¬ 
νου και Αλκοολούχων Ποτών. 

- Προβαίνει σε δειγματοληψία των ποσοτήτων του 
ν.ς.ρτ.ά. στις οποίες αναφέρεται η αίτηση του εμπορευ¬ 
όμενου και αποστέλλει το δείγμα για αναλυτικές εξετά¬ 
σεις στο Π.Κ.Π.Φ. & Π.Ε. στο οποίο υπάγεται. Τα αποτε¬ 
λέσματα των αναλυτικών εξετάσεων τα κοινοποιεί άμεσα 
στη Διεύθυνση Μεταποίησης, Τυποποίησης και Ποιοτι¬ 
κού Ελέγχου. 

β) Της Διεύθυνσης Αγροτικής Ανάπτυξης της Νομαρ¬ 
χιακής Αυτοδιοίκησης η οποία διαπιστώνει, με την ευκαι¬ 
ρία κάθε ενδεδειγμένου ελέγχου που πραγματοποιεί στα 
πλαίσια της απόφασής μας 388052/8-8-2001 ότι υπάρ¬ 
χουν σοβαρές ενδείξεις αλλοίωσης του ν.ς.ρτ.ά. σύμφω¬ 
να με το άρθρο 56 παράγραφος 3 του Κανονισμού (ΕΚ) 
1493/1999 του Συμβουλίου 

Προς τούτο: 

ί) Ενημερώνει άμεσα την Διεύθυνση Μεταποίησης Τυ¬ 
ποποίησης και Ποιοτικού Ελέγχου - Τμήμα Οίνου και Αλ¬ 
κοολούχων Ποτών για τις διαπιστώσεις της κατά τους 
ελέγχους. 

ϋ) Προβαίνει σε δειγματοληψία και αποστέλλει το δείγ¬ 
μα για αναλυτικές εξετάσεις στο Π.Κ.Π.Φ. & Π.Ε. στο 
οποίο υπάγεται. Τα αποτέλεσμα των αναλυτικών εξετά¬ 
σεων αποστέλλονται στη Διεύθυνση Μεταποίησης, Τ υπο¬ 
ποίησης και Ποιοτικού Ελέγχου - Τμήμα Οίνου και Αλκοο¬ 
λούχων Ποτών, 

2. Η Διεύθυνση Μεταποίησης, Τυποποίησης και Ποιοτι¬ 
κού Ελέγχου - Τμήμα Οίνου και Αλκοολούχων Ποτών, 
στην οποία υποβάλλονται αιτήσεις για ανακατάταξη 
ν.ς.ρτ.ά. στο στάδιο του εμπορίου, σύμφωνα με την πα¬ 
ράγραφο 1 του παρόντος άρθρου, παραγγέλλει περαιτέ¬ 
ρω έρευνα των υποθέσεων προς τα αρμόδια Π.Κ.Π.Φ. & 
Π.Ε. και τις Διευθύνσεις Αγροτικής Ανάπτυξης, άλλων πε¬ 
ριφερειών, κατά την κρίση της. 

Μετην ολοκλήρωση των στοιχείων μιας υπόθεσης, η Δι¬ 
εύθυνση Μεταποίησης, Τυποποίησης και Ποιοτικού Ελέγ¬ 
χου, 

α) Αποφασίζει για την ανακατάταξη του ν.ς.ρτ.ά. στις 
εξής περιπτώσεις: 

ί) Εφόσον πρόκειται για ν.ς.ρτ.ά. κοινοτικής προέλευ¬ 
σης σε μικρές ποσότητες που δεν ξεπερνούν τα δύο εκα- 
τόλιτρα 

ϋ) Εφόσον πρόκειται για ν.ς.ρτ.ά. εγχώριας παραγω¬ 
γής- 

ίϋ) Εφόσον πρόκειται για ν.ς.ρτ.ά. προέλευσης τρίτων 
χωρών. 

β) Ενημερώνει σχετικά την αρμόδια αρχή του "Κράτους 
- Μέλους καταγωγής" του ν.ς.ρτ.ά. προέλευσης άλλου 
Κράτους Μέλους της Κοινότητας και ενεργεί σύ μφωνα με 
το άρθρο 12 του Καν (ΕΚ) 1607/2000 της Επιτροπής. 

3. Κατά της απόφασης της Διεύθυνσης Μεταποίησης, 
Τυποποίησης και Ποιοτικού Ελέγχου που εκδίδεται σύμ¬ 
φωνα με την παράγραφο 2 στοιχείο α) του παρόντος άρ- 

θρου, μπορεί ο ενδιαφερόμενος κάτοχος του οίνου, στον 
οποίο έχει κοινοποιηθεί η σχετική απόφαση, να προσφύ- 
γει ενώπιον του αρμόδιου Γενικού Διευθυντή του Υπουρ¬ 
γείου Γεωργίας, εντός δέκα (10) εργάσιμων ημερών από 
την κοινοποίηση της απόφασης. 

Η κατάθεση και εξέταση της προσφυγής, καθώς και η 
έκδοση απόφασης επί της προσφυγής, ακολουθεί διαδι¬ 


κασία ακριβώς ανάλογη με την προβλεπόμενη στην πα¬ 
ράγραφο 3 του άρθρου 5 της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




